पाएं अपने शहर की ताज़ा ख़बरें और फ्री ई-पेपरडाउनलोड करें
जिले में जिस रफ्तार से कोरोना संक्रमित मिल रहे हैं, उस रफ्तार से स्वस्थ भी हो रहे हैं। पिछले 48 घंटे में जिले के विभिन्न क्षेत्रों में रविवार की दोपहर तक जिले के कुल 11 लोगों ने लखीसराय और लखीसराय के बाहर के जिलों में इलाज के दौरान दम तोड़ दिया है। शनिवार को आठ लोगों ने जहां दम तोड़ा वहीं रविवार की दोपहर तक तीन लोगों की मौत सदर अस्पताल में हो गई। अधिकांश लोगों के मौत का कारण ऑक्सीजन लेवल कम होना और पैनिक होना बताया जा रहा है। मृतकों में रामगढ़ चौक प्रखंड, हलसी, बड़हिया व सदर प्रखंड के अलावा सूर्यगढ़ा और लखीसराय नगर परिषद क्षेत्र के लोगों की मौत हुई है। इनमें से सात लोगों ने सदर अस्पताल में इलाज के दौरान दम तोड़ा है, जबकि अन्य लोगों की मौत अलग-अलग जगहों पर हुई है। विदित हो कि लखीसराय जिले में कोरोना संक्रमण से अब तक 37 से अधिक लोगों की जानें जा चुकी है। संक्रमित व्यक्तियों की संख्या 5962 के करीब पहुंच गई है। इनमें से तीन हजार से अधिक लोग केवल अप्रैल माह में संक्रमित हुए हैं। दो दिनों में कोरोना संक्रमित दस लोगों की मौत के बाद से लोग सशंकित हो रहे हैं। मौत के बाद अस्पताल में चीख-पुकार शुरू हो जा रही है। लगातार मिल रहे संक्रमित के कारण जिला प्रशासन ने लोगों को कोरोना के प्रति जागरूक करने के उद्देश्य से जांच और सख्ती बरतना शुरू कर दिया है। संक्रमित मरीज के मिलने के बाद कंटेंमेंट जोन बनाकर बैरिकेटिंग और सेनिटाइजेशन का कार्य किया जा रहा है। संक्रमित मरीजों के इलाज के लिए कोविड केयर सेंटर और डेडिकेटेड कोविड सेंटर शुरू किया गया है। काेरोना के लगातार मिल रहे संक्रमित मरीजों के बाद स्वास्थ्य विभाग के स्तर से भी जांच की रफ्तार को बढ़ा दिया गया है। जांच की रफ्तार बढ़ने से संक्रमित मरीजों की संख्या में बढ़ोतरी हो रही है।
रविवार को जिले में कोरोना के 106 नए मरीज मिले, कुल 5962
रविवार को जिले में 106 मरीज मिले है। कुल संक्रमित 5962पर पहुंच गया है। वहीं रविवार को 164 मरीज स्वस्थ हुए हैं। कुल एक्टिव मरीज 959 हो गए। अबतक 4976मरीज स्वस्थ हुए हैं। रविवार को 164 मरीज को होम आइसोलेशन से मुक्त किया गया है। 936 एक्टिव मरीजों को होम आईसोलेशन में रखा गया है। 10 मरीजाें को कोविड केयर तेतरहाट एवं 13 मरीजाें का इलाज सदर अस्पताल के कोविड वार्ड में हो रहा है। संक्रमण से जिले में 37 लोगों की मौतें भी हो चुकी है। 13 संक्रमितों को अस्पताल में भर्ती कर इलाज भी हो रहा है, जबकि 10 मरीजों को रेफर किया जा चुका है। संक्रमितों में ट्रूनेट से 31, रैपिड एंटीजन किट से 75 एवं आरटीपीसीआर से 00 लोग संक्रमित पाए गए हैं। रविवार को मिले संक्रमितों में सदर जिले के विभिन्न क्षेत्रों के लोग शामिल हैं।
सर्दी, खांसी और बुखार के बढ़े मरीज, सावधानी बरतें
चानन| तेजी से बदलते मौसम से बीमारियों का प्रकोप बढ़ गया है। सरकारी एवं निजी अस्पताल में अन्य दिनों की अपेक्षा अधिक मरीज पहुंच रहे हैं। बुखार, खांसी, वायरल फीवर, हाथ पैर व शरीर दर्द संबंधी मरीजों की संख्या अचानक बढ़ गई है। सरकारी अस्पताल में ही दो दिनों में मरीजों की संख्या दोगुनी हाे गई है। सर्दी, जुकाम, खांसी से शुरू हो रहा असर वायरल फीवर तक पहुंच रहा है। कई परिवार ऐसे हैं, जिनमें तीन से चार लोग पीड़ित हैं। कोरोना महामारी के चलते थोड़ा सा भी सर्दी-जुकाम होने पर लोगों में भय होने लगा है। डॉ. ब्रजेन्द्र कुमार ने बताया कि विटामिन सी का सेवन करें, गर्म पानी पीएं व लोगों से दूरियां बनाकर रहें। अधिक परेशानी हो तो चिकित्सक को दिखाएं।
कोरोना संक्रमण की वजह से 70 वर्षीय वृद्ध की हुई मौत
बड़हिया| बड़हिया नगर क्षेत्र में कोरोना संक्रमित एक 70 वर्षीय बुजुर्ग की शनिवार को बेगूसराय स्थित निजी अस्पताल में में मौत हो गई। बता दें कि पिछले साल से अधिक इस बार कोरोना से मरने वालों की संख्या लगातार बढ़ रही है है। जबकि कई मरीजों की हालत गंभीर बनी हुई है। जिले में कोरोना संक्रमण से मरने वालों की संख्या लगातार बढ़ती जा रही है। बड़हिया नगर पंचायत निवासी 70 वर्षीय बुजूर्ग की तबीयत खराब होने के बाद परिजनों ने 5 दिन पूर्व मैक्स क्रिटिकल केयर हॉस्पिटल बेगूसराय लेकर पहुंचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn